Video en foto's: 'Mini-oorlog' toe rowers op geldwa toesak | Maroela Media
Skote en ontploffings kon Donderdagaand gehoor word tydens 'n transitorooftog naby die Watermeyer-afrit op die N4 in die ooste van Pretoria.
Volgens die Tshwane-nooddienste is sy lede omstreeks 21:15 na die toneel ontbied. By hul aankoms op die toneel is drie voertuie in ligte laaie aangetref. Een van die voertuie was 'n geldwa.
Twee veiligheidswagte is tydens die voorval beseer.
Volgens die Emer-G-Med-nooddienste het die wagte skietwonde opgedoen. Een van die wagte was in 'n kritieke toestand en is per helikopter na 'n hospitaal vervoer. Die wagte het glo ook brandwonde opgedoen.
'n Ooggetuie het aan Maroela Media gesê die verdagtes het in drie voertuie van die toneel weggejaag in die rigting van Mamelodi.
In video's van die voorval wat op sosiale media gedeel is, kan daar duidelik gehoor word hoe verskeie skote afgevuur word. Volgens inwoners het dit soos 'n mini-oorlog geklink.
Die polisie het teen Vrydagoggend nog geen inligting oor die voorval bekend gemaak nie.
Heavy gunfire… WATCH https://t.co/j7jC5Y4sZm pic.twitter.com/F0rVNHUaez
— Yusuf Abramjee (@Abramjee) March 17, 2022
In die nuus transitorooftogte
Ons het elke week nou een of twee transito rooftogte.Die rowers en misdadigers raak al hoe meer desperaat en hulle is geensins meer bekommerd oor Polisie of die waarde van 'n lewe nie.Hy kom soos 'n goed opgeleide soldaat met 'n doelwit wat bereik moet word.Ons is regtig nou in 'n absolute misdaad staat wat geen einde ken nie.
Klink nie veel anders as by enige skietbaan, mense moet meer uitkom, en nie so maklik intimidasie ervaar nie.
Die element maak staat om vrees in te boesem, en jammer om dit te se maar die Polisie is nie opgewasse teen hulle nie.
Laastens as jy al in 'n oorlog was sal jy weet die is niks in vergelyking met 'n oorlog nie.
Gelukkig was daar gisteroggend 'n padblokkade in Solomon M!
Ons sal transito rooftogte in hierdie land ervaar solank as wat ons ADVERTEER dat ons geld vervoer. Groot voertuie met groot Logo's skree aan die publiek: KOM ROOF MY EK VERVOER GELD. Is daar werklik geen ander oplossing nie.